**Rozsah rekonštrukcie školy**

1) Asi je každému, kto sa pozrel na našu školy zvonku, zrejmé, že **škola potrebuje súrne nový šat**.

2) **Pozývame Vás preto pozrieť do vnútra**. Priestory sú čisté, farebnosť zámerne tlmená, pre všetky učebne jednotná. Chodby zdobia obrazy žiakov a absolventov školy. Na hornom poschodí najstaršej budovy sa nachádza školská galéria. Máme úplne zrekonštruované učebne biológie a chémie. Nový nábytok postupne dostávajú učebne cudzích jazykov. Vo vstupe Vás privíta pani informátorka a hneď za ňou **nová čitáreň**.

3) Na nové šaty škola vo vlastnom rozpočte peniaze nemá. Preto sme v roku 2007 pripravili **štúdiu rekonštrukcie a dostavby školy**. Rekonštrukcia sa pripravovala v čase, keď ministerstvo výstavby informovalo o tendencii preferovať veľké a komplexné projekty. Návrh obsahoval riešenie základných problémov školy: zateplenie, oprava striech, oprava vykurovacieho systému,... Dostavba rátala s prístavbou chýbajúcich učební, výstavbou školskej knižnice, využitím krásnych podkroví na e-learningové priestory a školské divadlo,... V roku 2008 ministerstvo tesne pred prvou výzvou na predkladanie projektov koncepciu úplne zmenilo, zaviedlo nový limit pre projekty tzv. benchmark, čo v praxi znamenalo, že škola mohla podať projekt do hodnoty: počet žiakov x 70000Sk, čo v našom prípade bolo 575 žiakov x 70000= 40 250 000 Sk, v dnešnej mene 1 336 055 €. Projekt sme s veľkými časovými problémami podali už 16.10.2008 a druhýkrát 16.7.2009. Druhý pokus bol úspešný a projekt bol schválený.

4) **Čo obsahuje schválený projekt:**  
a) Projekt zahŕňa budovy A, B, C a D (okrem E= škôlky)  
b) Zateplenie všetkých fasád  
c) Výmena striech (zatekajúca strecha budovy A už bol opravená v roku 2009)  
d) Výmena všetkých okien a dverí  
e) Zmenšenie okenných otvorov v telocvični  
f) Výmena palubovky v telocvični.

5) **Časový harmonogram:**  
a) Celú rekonštrukciu organizuje Trenčiansky samosprávny kraj, náš zriaďovateľ  
b) Bolo ukončené verejné obstarávanie na realizátora stavby. Výhercom súťaže sa stala spoločnosť VION a.s. Zlaté Moravce.

Miroslav Kubičár